3 Fa o etsa mekgwa ya ga Jesu ya go ruta, o tla bo o dumalana le kgakololo eno ya ga moaposetoloi Paulo: “Tswelelang lo tsamaya ka botlhale mo bathong ba ba kwa ntle, lo ithekela nako nngwe le nngwe e e lo siametseng. A puo ya lona ka metlha e nne ya bopelontle, e lokilwe ka letswai, gore lo itse kafa lo tshwanetseng go naya mongwe le mongwe karabo ka gone.” (Bakolosa 4:5, 6) Fa o batla go etsa Jesu mo tirong ya go dira barutwa, o tshwanetse go e tseela matsapa, mme go dira jalo go tla dira gore tiro ya gago ya go ruta e nne le matswela ka gonne go tla go thusa go “naya mongwe le mongwe karabo” go ya ka se ene a se tlhokang. Ga re na mabaka a a ka dirang gore re belaele pego eno ya hisitori. E bua ka batho le mafelo a mmatota. Sa botlhokwa le go feta, ke karolo ya Lefoko la Modimo le le tlhotlheleditsweng, ka jalo, e tswa kwa Modimong wa boammaaruri, Yo “a ka se kang a aka.”—Tito 1:2; 2 Timotheo 3:16.